CELEX: 32009R0868
Language: da
Date: 2009-09-21 00:00:00
Title: Kommissionens forordning (EF) nr. 868/2009 af 21. september 2009 om ændring af forordning (EF) nr. 748/2008 om åbning og forvaltning af et toldkontingent for import af frosset mellemgulv af oksekød henhørende under KN-kode 02062991 og forordning (EF) nr. 810/2008 om åbning og forvaltning af toldkontingenter for oksekød af høj kvalitet, fersk, kølet eller frosset, og for frosset bøffelkød

22.9.2009   
            
            
               DA
            
            
               Den Europæiske Unions Tidende
            
            
               L 248/21
            
         
      KOMMISSIONENS FORORDNING (EF) Nr. 868/2009
   af 21. september 2009
   om ændring af forordning (EF) nr. 748/2008 om åbning og forvaltning af et toldkontingent for import af frosset mellemgulv af oksekød henhørende under KN-kode 0206 29 91 og forordning (EF) nr. 810/2008 om åbning og forvaltning af toldkontingenter for oksekød af høj kvalitet, fersk, kølet eller frosset, og for frosset bøffelkød
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 1095/96 af 18. juni 1996 om iværksættelse af indrømmelserne i liste CXL, der blev udarbejdet efter afslutningen af forhandlingerne i forbindelse med artikel XXIV, stk. 6, i GATT (1), særlig artikel 1, stk. 1, og
   ud fra følgende betragtninger:
   
               (1)
            
            
               Ifølge Kommissionens forordning (EF) nr. 748/2008 (2) skal der udstedes ægthedscertifikater for kød fra Argentina, inden oksekød kan indføres i Fællesskabet. Det argentinske organ, der har beføjelse til at udstede ægthedscertifikater, findes i bilag III til nævnte forordning.
            
         
               (2)
            
            
               Ifølge Kommissionens forordning (EF) nr. 810/2008 (3) skal der udstedes ægthedscertifikater, inden oksekød kan indføres i Fællesskabet. Fortegnelsen over de organer i udførselslandene, der har beføjelse til at udstede ægthedscertifikater, findes i bilag II til nævnte forordning.
            
         
               (3)
            
            
               Argentina har ændret navnet på det organ, der udsteder ægthedscertifikater under forordning (EF) nr. 748/2008 og (EF) nr. 810/2008.
            
         
               (4)
            
            
               Forordning (EF) nr. 748/2008 og (EF) nr. 810/2008 bør ændres i overensstemmelse hermed.
            
         
               (5)
            
            
               For at undgå at navnet på det organ, der er anført på de senest udstedte ægthedscertifikater, ikke svarer til navnet på det organ, der er angivet i forordning (EF) nr. 748/2008 og (EF) nr. 810/2008, bør nærværende forordning anvendes fra den 22. juli 2009, der er den dato, hvor Argentina meddelte Kommissionen det nye navn.
            
         
               (6)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —
            
         UDSTEDT FØLGENDE FORORDNING:
   Artikel 1
   Bilag III til forordning (EF) nr. 748/2008 erstattes af teksten i bilag I til nærværende forordning.
   Artikel 2
   Bilag II til forordning (EF) nr. 810/2008 affattes som angivet i bilag II til nærværende forordning.
   Artikel 3
   Denne forordning træder i kraft dagen efter offentliggørelsen i Den Europæiske Unions Tidende.
   Den anvendes fra den 22. juli 2009.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 21. september 2009.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EFT L 146 af 20.6.1996, s. 1.
   
      (2)  EUT L 202 af 31.7.2008, s. 28.
   
      (3)  EUT L 219 af 14.8.2008, s. 3.
   
      BILAG I
      Bilag III til forordning (EF) nr. 748/2008 affattes således:
      
         
            »BILAG III
            
               Det argentinske organ, der har beføjelse til at udstede ægthedscertifikater
            
            Oficina Nacional de Control Comercial Agropecuario (ONCCA):
            for mellemgulv, der har oprindelse i og kommer fra Argentina, og som er omhandlet i artikel 1, stk. 3, litra a).«
         
      
   
   
      BILAG II
      I bilag II til forordning (EF) nr. 810/2008 affattes første led således:
      
         
                     »—
                  
                  
                     Oficina Nacional de Control Comercial Agropecuario (ONCCA):
                     for kød med oprindelse i Argentina, der svarer til definitionen i artikel 2, litra a).«